**A 145. sorszámú Festő megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 211 03

1.2. Szakképesítés megnevezése: Festő

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 900–1300

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség, párhuzamos oktatás esetén alapfokú iskolai végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek (egészséges színlátás)

2.5. Pályaalkalmassági követelmények: színérzék, térlátás, arányérzék, kreativitás

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: Művészeti szakmai gyakorlat120 óra, érettségi utáni két éves képzésben 80 óra , mely megszervezhető a képzési sajátosságok figyelembevételével, például hétvégi és nyári koncertek, fellépések, táborok, versenyek, kiállítások, művésztelepek, valamint az állam által elismert, vagy az iskola által szervezett nemzetközi szakmai diákcsere (Például Erasmus) formájában is.

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör (ök)** |
| 3.1.2. | 3716–04 | Dekorációs festő | Dekorációs festő |
| 3.1.3. | 3716–05 | Feliratkészítő | Feliratkészítő |
| 3.1.4. | 3716–06 | Kirakati díszítőfestő | Kirakati díszítőfestő |
| 3.1.5. | 3717 | Képtári technikus | Képtári technikus |
| 3.1.6. | 7411–00 | Címfestő | Címfestő |
| 3.1.7. | 7411–10 | Reklámfestő | Reklámfestő |
| 3.1.8. | 7411–01 | Betűfestő, betűíró | Betűfestő, betűíró |
| 3.1.9. | 7411–02 | Cég és címfestő | Cég és címfestő |
| 3.1.10. | 7411–03 | Cégtáblafestő | Cégtáblafestő |
| 3.1.11. | 7411–05 | Díszletfestő | Díszletfestő |
| 3.1.12. | 7411–07 | Kézi festő | Kézi festő |
| 3.1.13. | 3716–10 | Plakátfestő | Plakátfestő |

3.2. A szakképesítés munkaterületének rövid leírása:

A festő olyan vizuális, művészeti alapképzettséggel, rajzi, festészeti ismeretekkel rendelkező szakember, aki az alkalmazott festészet, különböző területein (táblakép, festészeti feladatok) esztétikai, szakmai feladatokat lát el.

A szakképesítéssel rendelkező képes:

− alkalmazni a korszerű technikai eljárásokat

− ismerni a korszerű szakmai elvárásokat

− széleskörű szakmai, művészi, művészettörténeti tudása alapján tervezési és gyakorlati feladatok megoldására önálló vállalkozóként is,

továbbá tanulmányai folytatására művészeti főiskolákon, egyetemeken

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 211 03 | Díszítő festő | szakképesítés–ráépülés |
| 3.3.4. | 54 211 01 | Dekoratőr | azonos ágazat |
| 3.3.5. | 54 211 02 | Divat– és stílustervező | azonos ágazat |
| 3.3.7. | 54 211 04 | Grafikus | azonos ágazat |
| 3.3.8. | 54 211 05 | Kerámiaműves | azonos ágazat |
| 3.3.9. | 54 211 06 | Ötvös | azonos ágazat |
| 3.3.10. | 54 211 07 | Szobrász | azonos ágazat |
| 3.3.11. | 54 211 08 | Textilműves | azonos ágazat |
| 3.3.12. | 54 211 09 | Üvegműves | azonos ágazat |
| 3.3.13. | 54 211 10 | Művészeti és médiafotográfus | azonos ágazat |
| 3.3.14. | 55 211 01 | Aranyműves | szakképesítés–ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10586–12 | Művészetelmélet és ábrázolás |
| 4.4. | 10588–16 | Tervezés és technológia |
| 4.5. | 10749–12 | Kortárs szakmai ismeretek |
| 4.6. | 10750–16 | Festészet |
| 4.7. | 11498–12 | Foglalkoztatás I. (érettségire épülő képzések esetén) |
| 4.8. | 11499–12 | Foglalkoztatás II. |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével

Vizsgaremek készítése

Szakmai portfolió készítése a tanulmányok során készült munkákból

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10586–12 | Művészetelmélet és ábrázolás | gyakorlati és szóbeli |
| 5.2.4. | 10588–16 | Tervezés és technológia | gyakorlati |
| 5.2.5. | 10749–12 | Kortárs szakmai ismeretek | szóbeli |
| 5.2.6. | 10750–16 | Festészet | gyakorlati |
| 5.2.7. | 11498–12 | Foglalkoztatás I. (érettségire épülő képzések esetén) | írásbeli |
| 5.2.8. | 11499–12 | Foglalkoztatás II. | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: A) Portfólió bemutatása

A vizsgafeladat ismertetése: A szakmai gyakorlati munkásság bemutatása a portfolióval

A vizsgafeladat időtartama: 15 perc

A vizsgafeladat értékelési súlyaránya a gyakorlati vizsgatevékenységen belül: 30 %

A vizsgafeladat megnevezése: B) Szakmai vizsgaremek bemutatása és prezentáció

A vizsgafeladat ismertetése: Adott koncepció alapján meghatározott méretű, szabadon választott festészeti eszközökkel kivitelezett alkotás/alkotások létrehozása, teljes dokumentációval és archiválással (nyomtatott és digitális, két példányban)

A vizsgafeladat időtartama: 30 perc

A vizsgafeladat értékelési súlyaránya a gyakorlati vizsgatevékenységen belül: 70 %

A gyakorlati vizsgarészek időtartama összesen: 45 perc

A gyakorlati vizsgarészek súlyaránya összesen: 70 %

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Szaktörténet és szakismeret szóbeli vizsga

A vizsgafeladat ismertetése: Válaszadás a vizsgakövetelmények alapján összeállított, előre kiadott tételsorokból húzott kérdésekre

A szóbeli központilag összeállított vizsga kérdései az alábbi témaköröket tartalmazzák:

Egy–egy tétel tartalmazzák a szaktörténeti és a szakismereti témaköröket is.

1. témakör:

A) Az őskori és az ókori falfestészet sajátosságai

B) A korszakra jellemző festészet technikái

2. témakör

A) A középkor és a gótika fal–és táblakép festészetének sajátosságai

B) A korszakra jellemző festészeti technikák

3. témakör

A) Reneszánsz festészet sajátosságai

B) A korszakra jellemző festészeti technikák

4. témakör

A) A barokk, valamint a XVIII. és XIX. század festészetének sajátosságai

B) A korszakra jellemző festészeti technikák

5. témakör

A) A modernista stílusok és ahhoz köthető festészeti sajátosságok

B) Újszerű festészeti technikák a XIX. századtól napjainkig

6. témakör

A) A hazai kortárs festészet domináns irányzatai, meghatározó alkotói

B) Új médiumok alkalmazása a kortárs festészetben

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya a szóbeli vizsgatevékenységen belül: 30 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

A portfoliót módosíthatatlan digitális adathordozón (Például DVD lemez) és a szakmai munkában is használható minőségű mappa formában is elő kell állítani.

5.3.1 B) Szakmai vizsgaremek bemutatása és prezentáció

A szakmai vizsgaremek készítése olyan szakmai tevékenység, amely önmagában alkalmas arra, hogy a vizsgázó beszámolhasson a tanulmányai során megszerzett ismeretek és képességek valamelyik komplex halmazából.

A vizsgaremek a kész vizsgatárgyon kívül tartalmazzák a készítési folyamat leírását és dokumentációját nyomtatott és elektronikus prezentáció formájában (tervek, vázlatok, munkafázisok).

A vizsgaremek feladatot az utolsó szakképzési tanév második félévében a vizsgaszervező intézmény adja ki, illetve hagyja jóvá. A kivitelezés a vizsgaszervező által kontrollált körülmények között folyik, a kész vizsgaremeket a szakmai vizsga első napja előtt egy héttel kell leadni a vizsgaszervezőnél.

5.5. A szakmai vizsga értékelésének a szakmai vizsgaszabályzattól eltérő szempontjai:

Az 5.3.1. B) vizsgafeladat sikertelen teljesítése esetén a vizsga nem folytatható

**6. ESZKÖZ– ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
| 6.2. | Lehetőleg vizesblokkal rendelkező festő műterem és berendezései |
| 6.3. | Festő kéziszerszámok, eszközök, anyagok |
| 6.4. | Díszítőfestészeti technikákhoz használatos eszközök |
| 6.5. | Murális festészeti technikákhoz használatos eszközök |
| 6.6. | Projektor |
| 6.7. | Számítógép teljes konfiguráció, legális képfeldolgozó szoftver |
| 6.8. | Scanner és digitális fényképezőgép |
| 6.9. | Külső adathordozó |
| 6.10. | Internet kapcsolat |
| 6.11. | Megfelelő világítás technika |
| 6.12. | Archiválásra alkalmas helység |

**7. EGYEBEK**

7.1. A vizsgabizottsági tagot delegáló szakmai szervezet megnevezése, elérhetősége:

Művészeti Szakközépiskolák Szövetsége (MŰ–SZA)

Alapító okirat szerint az elnököt adó Művészeti Szakközépiskola címén